смешни случки за Продавачи
Собственик на верига магазини решил да направи посещение на един магазин, за да види как се справят продавачите. Влязъл той в един от неговите магазини, отишъл до един ловно-рибарски щанд и чул следния разговор между клиент и продавач: 
 - Ще ви предложа ето тези кукички, шаранджийски орловки, с тях рибата не може да избяга. 
 - Ами добре ще взема една кутийка - съгласил се клиентът. 
 - Обаче само с куки нищо няма да хванеш, трябва ти и едно влакно, ще ти предложа едно италианско, с него 50 килограмов сом можеш да извадиш. 
 - Ами добре, ще взема една ролка - съгласил се клиентът. 
 - Обаче без пръчка си за никъде, тука имаме една спинингова въдица със все макара - невероятна, с нея бе спечелен последния шампионат по риболов. 
 - Ами добре ще я взема - съгласил се пак клиентът. 
 - Но на теб ти трябва рибарска чанта, къде ще си слагаш принадлежностите... 
 - Ами добре ще взема една рибарска чанта. 
 - Ти сигурно искаш да ловиш и големи риби, затова без лодка си за никъде, от брега само дребосък ще хванеш. 
 - Тогава ще взема и една лодка. 
 - Ако ти се наложи да отидеш до някой високопланински язовир, как ще стигнеш до там бе, ми ти без високопроходим джип 4x4 въобще по добре да не ставаш рибар. 
 - Добре ще взема и един джип, щом трябва. 
 Тогава собственикът умилен от тази проява на своя продавач отишъл при него и започнал да му говори: 
 - Браво бе, момче, ти си най-добрият продавач, който съм имал някога, ще ти увелича заплатата двойно, човекът беше дошъл само за една кукичка, ти успя да го убедиш да си купи цяло рибарско оборудване, лодка и джип... 
 - Ааа, да бе, за кукичка бил дошъл, дойде да пита за щанда със дамски превръзки, да купи на жена си, и аз му викам - така и така няма да правиш с*кс, поне иди за риба.